Indholdsplan 2025 - 2026

# Skolens grundlag

Skolen bygger sin virksomhed på den tro og overbevisning, at hele Bibelen er Guds inspirerede, fuldt troværdige og urokkelige ord og eneste absolutte autoritet i alle spørgsmål vedrørende kristen tro, lære og livsførelse samt på den forståelse og fortolkning af Bibelen, der er givet udtryk for i den evangelisk-lutherske kirkes bekendelse.

# Formål

Ud fra denne grundholdning er det skolens formål at forkynde evangeliet for eleverne og at hjælpe dem til at leve som sande kristne samt at give almen opdragelse og almendannende undervisning.

# Overordnet kursusvirksomhed

Skolens overordnede kursusvirksomhed er fastlagt i ovenstående (citat fra skolens vedtægter § 1). Det er skolens mål at: - forkynde evangeliet, - give almen opdragelse, og – give almendannende undervisning.

Skolens undervisning og hele samvær tager sigte på at engagere den enkelte elev i fællesskabet – både skolefællesskabet og i vores samfund. Både i dagligdagens samvær og i undervisningen sigter skolens virke mod grundig livsoplysning, almen folkelig oplysning og demokratisk dannelse.

Vi ser det kristne budskab som en grundlæggende livsoplysning, og samtidig undervises der i kristendomstimerne også i andre religioner, ligesom der bl.a. i biologi og fysik også undervises i andre opfattelser.
De årlige udlandsture (Skitur til Norge, Europa-tur til et europæisk storbyområde samt 10. klasses tyskholds Hamborgtur giver god anledning til mellemfolkelig oplysning og indblik i et andet folks levevilkår.
Eleverne inddrages i skolehverdagen. Elevrådet drøfter nye ideer og forslag og kan fremlægge dem ved onsdagens medarbejdermøde. Modsat er der også emner fra ugens medarbejdermøde, som vi beder elevrådet drøfte og tage stilling til. De er også med ved udarbejdelsen af UMV (Undervisnings Miljø Vurdering), der både vurderer det æstetiske og det psykiske undervisningsmiljø. Her drøfter vi medarbejdere og elever trivslen på skolen. Alt sammen som en god øvelse i demokratisk dannelse.

Skolens værdigrundlag er yderligere udfoldet i et forståelsespapir (”Værdigrundlag” vedtaget af bestyrelsen d. 6. april 2002 samt ”Værdigrundlagets synlighed” vedtaget af bestyrelsen d. 2. april 2016).

# Pædagogisk virksomhed i forbindelse med kostskoleformen:

Skolehverdagen på Hedemølle bygges op således, at formålet opfyldes i størst mulig grad.

Alle dage i skoleåret indledes og afsluttes med andagt. Om morgenen læser en lærer en kort bibeltekst og takker og beder for dagen.

Om aftenen synges evt. en sang/salme, og læreren læser nogle bibelvers og holder en andagt ud fra disse vers og slutter med bøn. Ind i mellem spørges en elev om at stå for andagten.

Alle måltider indledes med bordbøn/bordvers. Ved middagsbordet læses i kor et bibelvers som måltidsafslutning.
Alt dette er med til at danne ramme om skolehverdagen.

I dagligdagen er der lagt opgaver ud til eleverne, der er med til at give ansvarsfølelse over for fællesskabet. Det gælder bl.a. planlægning af arrangementer, rengøring og ansvar for aftensmaden.

Weekender på skolen er åbne for alle elever.

Årets første weekend er skoleweekend, hvor alle elever skal være på skolen for at være med i diverse arrangementer. Natten mellem fredag og lørdag arrangeres der overnatning uden for skolen for drenge og piger på hhv. halmlade/loft og i shelters eller telte i skoven. Lørdag eftermiddag er alle på en bustur, og om aftenen er der forskellige aktivitetstilbud på skolen. Søndag eftermiddag er der velkomstmøde sammen med ELM Tange.

I skoleårets almindelige weekender er det et vigtigt mål at styrke fællesskabet og det åndelige liv blandt eleverne. Lørdag arrangeres ofte et tilbud om sportsaktivitet eller spil. Lørdag aften vil der oftest være mulighed for at se en film. Søndag er vi til gudstjeneste i en kirke med alle elever, hvis det er praktisk muligt. Ellers er der sang, læsning af tekst og prædiken hjemme på skolen. Hertil kommer jævnligt arrangement af lovsangsaftener, ”Jesus-café-aftner” m.m.

# Elevråd

Elevrådet vælges hvert år med repræsentanter fra alle klasser. Elevrådet kommer med forslag til skolens medarbejdermøder, ligesom de kan stå for sociale indslag og weekendaktiviteter.

Arbejdet med elevråd er med til at opøve eleverne i demokrati og til at leve aktivt med i et demokratisk samfund som det danske.

# Skoleårets gang

Fremgår af skolens årskalender. Det bemærkes, at skoleåret begynder søndag d. 10. aug. kl. 14 og slutter lørdag d. 27. juni om eftermiddagen. Ved påske er der skoledag indtil onsdag før skærtorsdag, og eleverne kommer tilbage til skolen senest 2. påskedag kl. 22. Ved pinse er der undervisningsdag fredag før pinselørdag, og eleverne kommer til skolen senest 2. pinsedag kl. 22.

# Pædagogisk tilrettelagte ekskursioner

Hvert skoleår arrangeres en skitur og en såkaldt ”Europatur” af hhv. ca. 6 og 7 dages varighed.

Formålet er at styrke fællesskabet på skolen, at give nye oplevelser og erfaringer i fællesskabet og give almendannende indtryk i et andet lands geografi/historie/kultur.

På skituren til Norge i januar har vi skiskole. Eleverne er oftest i hold af 10-12 personer to skilærere. Holdene bliver inddelt i niveau efter erfaring med ski. Det giver rigtig gode muligheder for, at alle kan lære at stå på ski og stadig udvikle deres teknik!

I skoleåret 25/26 planlægger skolen en skitur til Norge og en Europatur til Italien/Slovenien. Under rejserne er der god anledning til at øve sprog samt at få indblik i et andet lands kultur og historie.

Skolens normale ramme for hverdage (bl.a. med andagter) tages med på ekskursioner.

Hertil kommer hvert skoleår 3-4 dage med en-dags-ekskursion. Formålet kan være at se en egn i landet, besøge en virksomhed eller besøge en anden efterskole.

I september er der en ”3-dages outdoor-tur”. Formålet er, at eleverne får lov at afprøve egne grænser og betydningen af at kunne samarbejde i hold, samt at alle får en god friluftsoplevelse. Indholdet er et opgaveløb over nogle dage med overnatning væk fra skolen i lavu-telte. Turen går oftest til Viborg, Silkeborg eller Bornholm.

# Erhvervspraktik

Arrangeres en uge i november for elever i 8. - 9. klasse. Eleverne bor på skolen.

Formålet er at give den enkelte elev et større kendskab til arbejdsmarkedet og give en hjælp til afklaring af det personlige erhvervsvalg.

Lærere på skolen aflægger så vidt muligt alle praktikpladser et besøg.

# Brobygning

Alle elever i 10. klasse kommer i en uges brobygning. Brobygning er planlagt til at finde sted i uge 45. I denne uge følger eleverne to forløb på to forskellige ungdomsuddannelser (erhvervsskole, handelsskole eller gymnasium).

Formålet er, at eleverne får et grundigt kendskab til nogle af valgmulighederne inden for ungdomsuddannelserne. Eleverne bor på Hedemølle Efterskole, og vejlederne vil efterbehandle indtrykkene fra de forskellige brobygningserfaringer med eleverne.

Vi ser det som meget vigtigt, at eleverne gennem denne brobygnings-uge får hjælp til at blive afklarede i det forestående valg af ungdomsuddannelse. Vi ser brobygning som en positiv mulighed for at reducere antallet af unge, der evt. vælger forkert og i værste fald må afbryde sin valgte ungdomsuddannelse.

# Musical-uge

Hele skolen arbejder i godt en uge af skoleåret med forberedelse og afvikling af en musical. I skoleåret 25/26 er det i uge 10 – afsluttende med sidste fremvisning til forældredag for nuværende og næste års elever og forældre. Desuden vises musicalen for mange elever fra de lokale folke- og friskoler samt for offentligheden fredag aften i uge 10.

Formålet er, at eleverne får erfaring med synergieffekten og oplevelsen af ét stort fælles projekt.

De enkelte elever deles ind i hold med hver deres arbejdsområde sammen med en eller flere lærere.

Elever, der har haft valgfaget ”Drama”, er de bærende kræfter i selve skuespillet, men alle elever på skolen får en funktion i forbindelse med musical-ugen (drama, sang, musik, teknik, scenebygning, lyd, lys, PR, køkken, kostumer og rekvisitter).

# Vejledning

Skolen satser på, at alle elever får en god vejledning for de kommende års uddannelse.

Alle elever indleder skoleåret med en ”forventnings-samtale” med kontaktgruppelæreren.

Ud fra et hjælpeskema søges det i samtalen afklaret, hvad eleven har af forventninger til udbyttet af skoleåret.

Særligt gennemgås, hvad der er behov for at satse på i de enkelte skolefag, og hvilke muligheder eleven har. Skolens forventninger til elevens adfærd og indsats gennemdrøftes.

Denne samtale følges op af kontaktgruppelæreren midt i skoleåret og ved afslutning af året.

Hertil kommer, at hver elev som udgangspunkt har mindst to samtaler med skolevejlederen om planlægningen af eget fremtidsvalg. I januar-februar vejledes den enkelte elev i selve tilmeldingen til en ungdomsuddannelse.

# Obligatorisk selvvalgt opgave (10. klasse)

Alle elever i 10. klasse arbejder med en obligatorisk selvvalgt opgave (OSO).

Opgaven tager sit udgangspunkt i elevens forventede fremtidige erhvervsvalg.

Formålet er, at den enkelte elev finder, hvor han/hun har egne ressourcer og herudfra afklare sit erhvervsvalg. Lærerne vejleder eleverne med opgaveskrivningen og vurderer produktet.

# Projektopgave (9. klasse)

Alle elever i 9. klasse arbejder en uge med projektopgave. Ud fra et fælles valgt overordnet emne arbejder eleverne i grupper i en hel uge.

Projektet afsluttes med en fremlæggelse for kammerater og et par lærere.

Alle elever får en udtalelse og evt. en karakter for det samlede produkt.

# Fagdage

Enkelte dage i løbet af et skoleår er skemaet brudt op, og der er fagdage, hvor den enkelte klasse har flere lektioner i samme fag. Det gælder bl.a. for 8. og 10. klasse i februar, hvor 9. klasse har projektopgave.

Alle elever har en fælles dag med seksualvejledning. I skoleåret udvider vi med en dag mere om identitet. Dagene står i vores skema som ”Dreng/pige gud-dag”). Ofte har skolen besøg af to unge kristne til noget af undervisningen denne dag.
Formålet med fagdage er at give samlet tid til mere dybtgående behandling af et fag eller emne.

# Studietid og andagt i dagligdagen:

I en almindelig skoleuge har alle elever samme aftenprogram (jf. skolens DAGSRYTME) fra mandag til torsdag:

18.30-19.30: Stilletid/studietid på værelserne eller studiecafé i spisesalen
Indhold: Eleverne arbejder med evt. lektier eller slapper af. Fire lærere går rundt og vejleder og hjælper med studierne.

Studierne omfatter de forskellige skolefag og indebærer læsning, opgaveskrivning og forberedelse. Eleverne kan aftale med lærerne, at de evt. går sammen i et grupperum og forbereder en evt. fremlæggelse.

Formål: Formålet er, at eleverne får arbejdet med den faglige undervisning mellem lektionerne både mhp. på afleveringer og daglig forberedelse. Formålet er desuden, at der er ro på skolen i dette tidsrum for at give et pusterum i en intens skolehverdag.
19.30-19.50: Aftenandagt
Indhold: Skolens aftenandagt er fælles for alle elever i samlingssalen. En almindelig andagt omfatter sang, bibelvers, kommentarer, bøn og evt. sang igen. Læreren, der har støttevagt, står for afvikling af andagten og kan også inddrage andre (elever, ungmedarbejdere m.v.) Ofte spiller eleverne til sangene, og der kan også indgå film eller lignende.

Formål: Formålet med skolens aftenandagt er at præsentere og at videregive det kristne budskab. Vi vil gerne både begynde og afslutte dagene med andagt og bøn for at skabe en god og tryg ramme for skolelivet.

# Fortælle-, foredrags- eller bibeltimer

I løbet af skoleåret har vi ind i mellem obligatorisk fortælletime eller bibeltime ved en af skolens lærere eller ved en gæstelærer (f.eks. fra Sikker Trafik, hjælpeorganisationer m.v.) samlet for alle skolens elever.
I de fleste skoleuger har vi en sådan lektion onsdag i 3. lektion (evt. 4.-5. lektion).
Andre gange i løbet af skoleåret kan disse foredrag ligge om aftenen eller f.eks. på en skoledag i en weekend. Søndagens gudstjeneste kan også indgå i skoledagen. Ved disse timer er der altid mindst en af skolens lærere med foruden gæstelæreren.

Formålet med disse timer er at give eleverne alment kendskab til samfundsforhold samt at formidle bibelkundskab og kristne værdier.
Foredragene varer normalt 40 minutter, 45 minutter eller 90 minutter.

# Kontaktgrupper

Alle skolens elever er inddelt i kontaktgrupper, og hver gruppe er tilknyttet en kontaktgruppelærer (ca. 8-9 elever pr. lærer).
I kontaktgruppen er der:

* Kontaktgruppetur med overnatning i tredje skoleuge
* Forventnings- og evalueringssamtaler både enkeltvis og med hele gruppen
* Hjemringning efter ca. 1,5 måned af skoleåret
* 2-3 sociale arrangementer sammen med kontaktgruppelæreren

# Månedsrengøring

Hver måned har vi en ekstra grundig rengøring af elevværelser, gange, bad og toiletter i 2 lektioner (80 minutter). Skolen er inddelt i 7 områder, hvor der er en lærer, der gør rent sammen med eleverne på området.
Formålet er, at eleverne lærer grundig rengøring og ser betydningen af et sundt og rent indeklima.

# Prøveperioden:

I prøveperioden ved skoleårets afslutning (skriftlige prøver først i maj og mundtlige prøver primært i juni) indgår der ud over prøvedagene studietid og praktiske projekter sammen med en lærer.

Desuden vil der være enkelte prøveperiodevalgfag, der gennemføres. Disse valgfag vil være af forskellig karakter med udgangspunkt i indholdet i de normale valgfag, der gennemføres gennem det resterende år.

# Studietid:

Indhold: Eleverne sidder til studietid i studiecaféen eller på egne værelser, hvor der er lærere, der går rundt og har opsyn samt vejleder og hjælper med studierne.

Studierne omfatter de forskellige skolefag og indebærer læsning, repetition, udarbejdelse eller gennemlæsning af synopser og forberedelse af den mundtlige prøvefremlæggelse. Eleverne må ikke se film mv. i studietiden, men skal beskæftige sig med de faglige studier. Eleverne kan aftale med lærerne, at de evt. går sammen i et grupperum og forbereder en evt. fremlæggelse.

# Formål: Formålet er, at eleverne får arbejdet med det faglige indhold og dygtiggør sig op til de mundtlige prøver.Projekt:

Enkelte elever kan pga. fritagelse fra prøve have dage, hvor de i stedet for fælles studietid arbejder med praktiske projekter.

Indhold: Et praktisk projekt foregår sammen med en lærer og indebærer oplæring i og afprøvning af praktiske færdigheder inden for et bestemt område. Det kan foregå som køkkenarbejde, havearbejde, kontorarbejde mm. – og alt sammen under opsyn af en lærer.

Formål: Formålet med projektet er, at eleverne oplæres i praktiske færdigheder og opnår glæden ved at opleve at gennemføre et fælles arbejde og et projekt, der er til glæde også for andre.
Tidslængden af hhv. studietiden og de praktiske projekter fremgår af ugens skema.

# Dagstur i prøveperioden:

For elever i 8. klasse, og evt. enkelte andre elever med meget få prøver, kan der i prøveperioden arrangeres en dagstur til f.eks. Viborg Domkirke eller Djurs Sommerland.
Formålet er at give disse elever en afveksling fra mange studiedage og praktiske projekter hjemme på skolen og styrke fællesskabet blandt eleverne gennem nye oplevelser og indtryk.
Dagsturen er normalt ca. fra kl. 9 – 17.

# Sidste skoleuge i skoleåret:

Kanotur:
Alle elever er på kanotur sammen med lærerne hele torsdag.
Turen foregår på Gudenåen med start torsdag kl. 9.00 og sejlads til i Gudenåen og på Tange Sø.

*Formålet* med turen er, at eleverne lærer at sejle og styre en kano og får en naturoplevelse.
*Indhold:* Der gives fælles samlet instruktion for alle elever forud for sejladsen, og der gives vejledning løbende under selve sejladsen. Der udarbejdes en sikkerhedsinstruks.

**Møde i ELM:**Alle elever er deltagende i opstarts- og afslutningsmøde med ELM Midtjylland som en del af indledningen og afslutningen på skoleåret.
*Formålet* med mødet er, at eleverne får kendskab til bibelens budskab samt oplever fællesskab med en del af lokalbefolkningen og skolens bagland.
*Indholdet* er et møde med flere sange eller salmer, indledning, tale og afslutning.
Ofte medvirker en del af eleverne med sanggruppe eller kor.

**Afslutningssamvær:**Hele skoleåret afsluttes med et samvær i skolens hal med elever, forældre og medarbejdere.
*Formålet* er at få sidste fælles oplevelse fra skoleåret, der giver den enkelte elev et godt input til fremtiden.
*Indholdet:*
Kl. 11.00 Afslutning i hallen med sang, tale, hilsner og overrækkelse af beviser
Kl. 12.30 Middag og kaffe for elever og forældre. Herunder afsked.

Kl. 15.00 TAK for i år!

**Fælles aktivitet med oprydning og rengøring:**
*Formålet* er, at den enkelte elev lærer at tage ansvar for en god aflevering og rengøring.
*Indholdet* er, at alle lærere rydder op og gør rent sammen med eleverne mandag og tirsdag formiddag på skolens fælles arealer.

**Festaften:***Formålet* er, at eleverne lærer at arrangere og gennemføre en fælles fest, at de styrker fællesskabet og får mulighed for at give hinanden en hilsen.
*Indhold:* Festen starter kl. 18 med spisning, taler og underholdning. Ca. kl. 21-23 er der samling for alle elever med fælles lovsang og mulighed for at give personlige hilsner.

# Specialundervisning:

Hedemølle Efterskole tilbyder almindelig undervisning på 8., 9. og 10. klassetrin. Vi er ikke en specialskole, men vi tilbyder efter individuel aftale med forældrene **støtte** til elever med særlige behov **i undervisningen**. Der kan være tale om elever med særlige faglige udfordringer og/eller elever med diagnoser.

Specialundervisning tager udgangspunkt i **den enkelte elevs særlige behov**, som det kan foreligge beskrevet fra hjemkommunens PPR og elevens tidligere skole.

Selve specialundervisningen kan gives som individuelle specialstøttelektioner eller som ekstra faglig støttelærer i klassen.

Der udarbejdes **en skriftlig plan** for afholdelse af evt. specialstøttelektioner. Forældrene orienteres i skoleårets løb – altid ved forældredags samtaler i november og desuden efter individuel aftale.

# Inklusionstilbud

Hedemølle Efterskole tilbyder almindelig undervisning på 8., 9. og 10. klassetrin. Vi er ikke en specialskole, men vi tilbyder efter individuel aftale med forældrene **støtte** til elever med særlige behov **i undervisningen**. Der kan være tale om elever med særlige faglige udfordringer eller elever med diagnoser.

Der udarbejdes altid en **skriftlig plan** for inklusionselever.
I nogle tilfælde vil behovet være kendt af forældre og elev før skoleårets start. I andre tilfælde erkendes behovet i undervisningen her på skolen i løbet af skoleåret.
I første tilfælde udarbejdes planen fra skoleårets start og ellers fra det tidspunkt, hvor behovet opstår.

Planen indeholder:

* Beskrivelse af eleven og elevens behov
* Beskrivelse af målsætning (gerne i delmål og slutmål)
* Beskrivelse af inklusionstilbud og særlige tiltag
* Plan for evaluering og information til forældre

Vi ser det som vigtigt med en åben og tæt kontakt til hjemmet, så elevens udvikling følges både fagligt og socialt.
Planen underskrives både af forældre og skolen.

**Selve tilbuddet** tager naturligvis udgangspunkt i den enkelte elevs behov. Tilbuddet varer i mange tilfælde hele skoleåret, men kan også være en punktindsats på et bestemt fagligt område.

Tilbuddet kan være:

* Individuelle støtte lektioner
* Undervisning i mindre hold
* Støttelærerfunktion i klassen
* Supplerende undervisning

Hvis eleven ikke har tysk, vil vi tilstræbe, at så mange støttelektioner som muligt lægges, hvor de andre i klassen har tysk. I enkelte tilfælde er det nødvendigt at tage eleven ud af anden undervisning for at skabe plads til ekstra støttelektioner.

# Dansk som andetsprog

Skolen har stort set hvert år nogle elever, der kommer fra et andet land eller med et andet sprog (Færøerne, Grønland, Eritrea m. fl.) og som derfor har et behov for særligt tilrettelagt sprogundervisning – ”Dansk som 2. sprog”. Derfor tilbyder vi særlig undervisning i dansk som andetsprog, hvor der arbejdes målrettet med de tosprogede elevers dansksproglige udvikling.
Samtidig er det vigtigt, at alle faglærere er opmærksomme på elevernes særlige sproglige udfordring, og derfor er alle efterskolelærere i et vist omfang ”andetsprogslærere”.
 **Indholdet** i timerne tager udgangspunkt i elevens forudsætninger. I første omgang satses der meget på udvikling af mundtlige sprogkompetencer og dernæst på skriftlige kompetencer. **Formålet** er, at give dem de nødvendige dansksproglige kompetencer og viden om dansk kultur og samfund, så de kan deltage i samfundslivet på linje med andre borgere. På skolen giver det sig også udtryk i, at disse elever har samme pligter og privilegier som skolens øvrige elever, ligesom skolens menneskesyn giver sig særligt udtryk i, at alle har lige rettigheder og værdi. Formålet er også at give eleverne et bedre udgangspunkt for at studere i Danmark.

Timetal – ofte 2 lektioner pr. uge.
Timerne gives som undervisning på et mindre hold.

# FAG

# KRISTENDOMSKUNDSKAB

Formålet med skolens kristendomsundervisning er, at eleven får et fyldigt og godt kendskab til den kristne tro samt viden om verdens andre religioner. 9. klasse undervisning foregår i henhold til Fælles Mål både i færdigheds- og vidensmål mhp. (Folkeskolens 9. klasses prøve) FP9.

I 10. klasse er der et større fokus på troslære og bibelkundskab i overensstemmelse med den evangelisk lutherske bekendelse, som skolen bygger på.

I 9. klasse er faget prøveforberedende.

Timetal 2 lektioner/uge

I 10. klasse:

Timetal 2 lektioner/uge

**DANSK**

Formålet med undervisningen i dansk er:

 - at formidle litterære oplevelser og derved lade eleverne opdage litteraturens

 mangfoldighed

 - at skærpe elevernes evne til ved hjælp af en analyse at opnå forståelse af tekstens\* budskab
samt forholde sig til værdiforestillinger

 - at formidle egne oplevelser og overvejelser samt viden både skriftligt og mundtligt

 - at udvikle elevernes sprog både formelt og personligt, så de bliver i stand til at
udnytte sprogets kommunikative muligheder

 - at fremme lysten til at udtrykke sig under forskellige former

 \* Ved tekst forstås det udvidede tekstbegreb

Med hensyn til undervisningens indhold henvises der til Fælles Mål.

Undervisningen er prøveforberedende til FP9.

Timetal: 5 lektioner/uge pr. uge i 8.-9. klasse og 6 lektioner/uge i 10. kl.

Faget er obligatorisk

**MATEMATIK**

Undervisningen følger Fælles Mål både i færdigheds- og vidensmål.

I 9. kl. er undervisningen prøveforberedende til FP9,

i 10. kl. er undervisningen prøveforberedende til FP9

eller FP10.

Timetal: 4 lektioner/uge i 8.- 9. klasse og 5 lektioner/uge i 10. klasse

Faget er obligatorisk.

**ENGELSK**

Undervisningen følger Fælles Mål både i færdigheds- og vidensmål.

I 9. kl. er undervisningen prøveforberedende til FP9,

i 10. kl. er undervisningen prøveforberedende til FP9,

eller FP10.

Timetal: 3,5 lektioner/uge i 9. klasse og 4 lektioner/uge i 10. klasse

Faget er obligatorisk.

**HISTORIE / SAMFUNDSFAG i 10. klasse**

Undervisningen omfatter historiske perioder med hovedvægten lagt på nyere tid

og orientering om danskernes nuværende levevilkår.

Målet med undervisningen er at give eleverne viden om samfundet og give dem

udrustning til at tage ansvar for sig selv og deres omgivelser.

Det tilstræbes, at eleverne lærer, ud fra et kristent menneskesyn, at arbejde positivt med på samfundsudviklingen.

Indholdet i undervisningen vil variere mellem forskellige emner:

 - Historiske perioder

 - Aktuelle samfundsforhold og aktuel politik

 - Aktuelle "brændpunkter" set i historisk lys

 - Uddannelses- og erhvervsorientering

Timetal: 2 lektioner ugentligt

Faget er obligatorisk.

**HISTORIE i 8.- 9. klasse**

Undervisningen følger Fælles Mål både i færdigheds- og vidensmål

Faget er prøveforberedende.

Timetal: 1,5 lektioner/uge

**SAMFUNDSFAG i 8.- 9. klasse**

Undervisningen følger Fælles Mål både i færdigheds- og vidensmål

Faget er prøveforberedende.

Timetal: 1,5 lektioner/uge

**BIOLOGI i 8.- 9. klasse**

Undervisningen følger Fælles Mål både i færdigheds- og vidensmål

Faget er prøveforberedende.

Timetal: 1,5 lektioner/uge

**GEOGRAFI i 8.- 9. klasse**

Undervisningen følger Fælles Mål både i færdigheds- og vidensmål

Faget er prøveforberedende.

Timetal: 1,5 lektioner/uge

**IDRÆT i 8.- 9. klasse**Undervisningen følger Fælles Mål både i færdigheds- og vidensmål

Faget er prøveforberedende.

Timetal: 1,5 lektioner/uge

**FYSIK/KEMI**

Undervisningen følger Fælles Mål både i færdigheds- og vidensmål

I 9. kl. er undervisningen prøveforberedende til FP9,

i 10. kl. er undervisningen prøveforberedende til FP10.

Faget er obligatorisk i 8. og 9. kl.

Faget er valgfrit i 10. kl. (Dog skal alle elever i 10. klasse vælge enten tysk og/eller fysik)

Timetal: 8.-9. kl.: 3 lektioner/uge 10. kl.: 4 lektioner/uge

**IDRÆTSFAG (udover obligatorisk idræt for 8.-9. klasse)**

Undervisningen i idrætsfagene sigter mod at give alsidig træning af kondition,

muskelstyrke og bevægelighed, samt at give nogle gode idrætsoplevelser -

og forhåbentlig motivere eleverne til at dyrke idræt også efter endt skolegang.

Der kan vælges mellem flg. fag:

 Helårlige idrætsfag: - Fodbold - Volleyball

 Halvårlige idrætsfag: - Badminton - Basketball

 - Friluftsliv - Springgymnastik - Springgymnastik

- Løb - Svømning - Styrketræning

- Bordtennis - Fitness - Ridning

- Mountainbike

**FÆLLESTIME**

Formålet med denne er at medvirke til elevernes forståelse for skolens grundholdning og at styrke fællesskabet på skolen.

Undervisningen omfatter emner af social og almenpædagogisk karakter, ligesom der kan indgå seksualetisk vejledning.

Timetal: fælles for alle 1 lektion/uge. Der gives ikke prøveforberedende undervisning. Faget er obligatorisk.

**UDDANNELSES- OG ERHVERVSORIENTERING**

Undervisningen sigter på, at eleverne får kendskab til fremtidige uddannelses-

og beskæftigelsesmuligheder, og at de klargør egne forudsætninger for at

kunne træffe et realistisk uddannelsesvalg. Hvert år er der besøg af gæstelærere fra de forskellige ungdomsuddannelser (gymnasium, Hf, handelsskole og teknisk skole).

Undervisningen omfatter desuden en uges erhvervspraktik for elever i 8.-9. klasse, hvor eleverne bor

på skolen og en uges brobygning for 10. klasse, hvor de besøger to ungdomsuddannelser i hhv. 2 og 3 dage.

**TYSK**

Undervisningen følger Fælles Mål både i færdigheds- og vidensmål

I 9. kl. er undervisningen prøveforberedende til FP9

I 10. kl. er undervisningen prøveforberedende til FP10 eller FP9.

Timetal: 4 lektioner/uge

I 8.-9. kl. er faget obligatorisk

I 10. kl. er faget valgfrit (Dog skal alle elever i 10. klasse vælge enten fysik og/eller tysk)

**8. KLASSE VALGFAG**

Obligatoriske prøvefag i 8. klasse

Alle elever i 7. klasse skal fra skoleåret 2019/2020 vælge mindst ét toårigt praktisk/musisk valgfag, der skal afsluttes med en obligatorisk prøve i 8. klasse. Dette betyder, at alle elever i 8. klasse fra skoleåret 2020/2021 aflægger en bunden prøve i et af de fire praktisk/musiske valgfag, håndværk og design, billedkunst, musik og madkundskab.

Grundlaget for undervisningen i valgfaget madkundskab skal bygge på fagets formål,

kompetenceområder, kompetencemål, færdigheds- og vidensområder og den vedtagne læseplan. I

henhold til vejledningen i Fælles Mål skal undervisningen bygge på det obligatoriske forløb, men

eleverne skal gennem valgfagsperioden arbejde med mere komplekse og omfattende opgaver inden

for de fire kompetenceområder:

1. Mad og sundhed

2. Fødevarebevidsthed

3. Madlavning

4. Måltid og madkultur

Valgfagets indhold vil ofte, i højere grad end i det obligatoriske forløb, være relateret til aktuelle emner

og problemstillinger. Der arbejdes praktisk og teoretisk, og eleverne skal inddrages i planlægningen af

undervisningen, der tager udgangspunkt i fagets indhold og perspektiveres i forhold til elevernes

levevilkår og erfaringer med blandt andet mad, madlavning og måltider.

Undervisningen vil være af et omfang på 80 lektioner årligt, da vi ikke kan være sikre på, at eleven har haft dette valgfag også i 7. klasse. Undervisningen vil blive gennemført som ugentlige lektioner, fordybelsesdage og ekskursioner.

I 8. klasse er faget obligatorisk og prøveforberedende.

# VALGFAG:

**KERAMIK**

Formålet med undervisningen er at udvide elevernes begreb om form og stof, samt

at udvikle deres kreative evner.

Undervisningen omfatter drejning, arbejde med skulptur og relief, støbeteknik og

støbning, begitning og glasering, stabling i og pasning af ovn.

Timetal: 2 lektioner/uge.

Der gives ikke prøveforberedende undervisning.

Faget er valgfrit, halvårsfag.

**KREATIVT VÆRKSTED**

Formålet er at dygtiggøre sig kreativt og videreudvikle sine evner. Vi kommer til at arbejde med forskellige teknikker og materialer inden for maleri, skulptur og mix-media. Vi vil fokusere på den kreative proces og jeres personlige stil og tilgang til materialerne. Udover at se på vores egne processer og værker, vil vi også vende vores blik udad og finde inspiration hos andre kunstnere og kunstværker.

Timetal: 2 lektioner/uge.

Der gives ikke prøveforberedende undervisning.

Faget er valgfrit, halvårsfag.

**MOTOR OG METAL**

Undervisningen har til formål at udvikle elevernes praktiske evner og interesser til fremstilling af emner til praktisk brug eller dekorationsformål, samt færdighed i brug af håndværktøj, lodde- og svejseudstyr.
Undervisningen baseres på praktiske øvelser med vægt på brug af værktøj og arbejdsmetoder til benyttede materialers forarbejdning. Faget omfatter at renovere sin cykel, lav en rive eller lysestage, reparere egen knallert/scooter. Fra skoleåret 2025/2026 udvidet valgfaget fra to til fire lektioner, så man kan komme ud på ekskursioner m.v.

Timetal: 4 lektioner/uge.

Der gives ikke prøveforberedende undervisning.

Faget er valgfrit, halvårsfag/helårsfag.

**HESTE/RIDNING**

Formålet med faget er, at eleven bliver fortrolig med pasning af heste og dygtigere til ridning.

Undervisningen foregår på den lokale rideskole.

Timetal: 60 minutter/uge

Faget er valgfrit og ikke prøveforberedende.

**PSYKOLOGI**

Formålet med undervisningen er at give eleverne kendskab til centrale problemstillinger
inden for anvendt psykologi.

Det vægtlægges, at elever:

 - lærer selvstændigt at vurdere psykologiens metoder ud fra det kristne

 livs- og menneskesyn.

 - lærer at anvende viden fra faget til at se sig selv klarere i menneskelige

 sammenhænge for derved at fungere socialt mere hensigtsmæssigt.

Faget omfatter gennemgang og drøftelse af problemstillinger inden for ældre og nyere psykologi.

Timetal: 1 lektion/uge.

Der gives ikke prøveforberedende undervisning.

Faget er valgfrit, halvårsfag.

**FOTO**

Formålet med undervisningen er at give eleverne indsigt i det fotografiske billedes

muligheder og bibringe dem færdigheder i fht billedbehandling.

Undervisningen omfatter:

 - gennemgang af billedopbygning

 - gennemgang af forskellige kamerafunktioner

 - betjening af forskellige fotografiapparater

Timetal: 1 lektion/uge.

Der gives ikke prøveforberedende undervisning.

Faget er valgfrit, halvårsfag.

**GUITARSPIL**

Formålet med undervisningen er at give eleverne færdigheder i spil med spansk guitar og at fremme deres musikforståelse og derved øge glæden ved at udøve musik.

Undervisningen omfatter øvelser i nodelæsning, i melodispil og akkordspil.

Timetal: 20 minutter/uge.

Der gives ikke prøveforberedende undervisning.

Faget er valgfrit.

**STYRKETRÆNING**

Formålet med undervisningen er at lære, hvordan man kan blive stærkere og sundere vha. styrketræning. Du vil møde forskellige discipliner inden for fitness, såsom klassisk vægttræning, crossfit eller calisthenics. Du vil lære at træne på en sund, sikker og teknisk korrekt måde.

Timetal: 1 lektion/uge.

Der gives ikke prøveforberedende undervisning.

Faget er valgfrit.

**SVØMNING**

Formålet med undervisningen er at udvikle elevernes effektivitet inden for de enkelte svømmearter.

Afhængig af elevernes niveau vil der blive undervist i brystsvømning, crawl, rygcrawl og vending.

Timetal: 60 minutter/uge.

Der er mulighed for aflæggelse af svømmeprøver.

Faget er valgfrit, halvårsfag.

**CAMBRIDGE ENGLISH**

Formålet med undervisningen er, at eleven:
- udvider sit ordforråd kraftigt og øver sig i at tale engelsk
- træner sin forståelse af talt engelsk
- lærer hvordan man finder informationer i aviser, magasiner m.v.
- lærer at overskue en avisartikel og andre (komplicerede) tekster
- lærer at skrive forskelligt afhængigt af modtageren

Timetal: 2 lektioner/uge

Der er ved skoleårets afslutning mulighed for at indstille sig til en autoriseret Cambridge eksamen:
(IGCSE: Generel Certificate of Secondary Education).

**TOP-MATEMATIK**

Formålet med undervisningen er gennem teori og opgaveløsning

 - at give eleverne øget kendskab til nogle af de fagområder,

 der arbejdes med i matematik i 10. kl., udvidet.

 - at arbejde med projekter, hvor den tillærte viden kan an-

 vendes på en meningsfyldt måde.

Faget omfatter bl.a. følgende fagområder:

 - geometri, trigonometri, algebra, parabler, hyperbler,

 anden- og tredjegradsligninger.

Timetal: 2 lektioner/uge.

Der gives ikke prøveforberedende undervisning.

Faget er valgfrit, halvårsfag.

**FILM**

Formålet er at give et kendskab til og erfaring med:

Videofilm, digitalkamera og hjemmesideproduktion. Der arbejdes med videooptagelse, redigering og produktion.

Eleverne vil arbejde med indspilning af egen kortfilm. Undervisningen omfatter interview, drama, optageteknik samt planlægning og redigering af stoffet.

Timetal: 2 lektioner/uge.

Faget er valgfrit, halvårsfag.

**LØB**

Formålet med faget er at give eleverne teoretisk og praktisk kendskab til idræt.

Med udgangspunkt i løbetræning arbejdes der hen imod at gennemføre et løb sammen.

Der vil blive undervist om kroppens vigtigste muskler og led, kost, psyke og kondition.

I den praktiske del vil der blive udarbejdet individuelle træningsprogrammer mhp. forbedring af kondition.

Timetal: 1 lektion/uge.

Faget er valgfrit, halvårsfag.

**GOCART**

Formålet er, at eleverne får øvelse både i at køre gocart og at vedligeholde og

reparere køretøjerne.

Der vil i praksis på skift blive kørt på skolens gocartbane under lærerens tilsyn.

Timetal: 2 lektion/uge.

Faget er valgfrit, halvårsfag.

**DRAMA**

Formålet med faget er, at eleven lærer at arbejde med sig selv og blive bedre til

at turde optræde for andre.

Der arbejdes med skuespils teknik samt opførelse af en stor musical.

Timetal: 2 lektioner/uge.

Faget er valgfrit, halvårsfag.

**GLASKUNST**

Formålet er at styrke elevernes kreative evner, og at de oplever glæden ved at producere.

Der arbejdes med sammensmeltning af to eller flere lag glas, som dekoreres med farver.

Der laves skåle, skulpturer, smykker, vinduesophæng mv.

Timetal: 2 lektioner/uge.

Faget er valgfrit, halvårsfag.

**FIRST LEGO LEAGUE**

Formålet er, at eleverne lærer at konstruere og programmere lego-robotter.

Der arbejdes med Lego Mindstorms.

Eleverne deltager i en landsdækkende konkurrence, hvorfra de bedste går videre til en nordisk konkurrence og evt. en konkurrence i USA.

Timetal: 2 lektioner/uge.

Faget er valgfrit, halvårsfag.

**SPRING**

Formålet er, at eleven oplever glæden ved at springe og at videreudvikle de forskellige springteknikker.

Der arbejdes med opvarmning, springenes opbygning og øvelse samt springserier. Spring foregår i springhallen på Gudenådalens Efterskole

Timetal: 1,5 time/uge.

Der gives ikke prøveforberedende undervisning.

Faget er valgfrit.

**BAND**Formålet med faget er, at den enkelte udvikler sit spil på eget instrument og lærer at spille sammen med andre.

Men mest af alt at opleve glæden ved at spille sammen med andre.

Timetal: 2 lektioner/uge

Der gives ikke prøveforberedende undervisning.

Faget er valgfrit, halvårsfag.

**MADKUNDSKAB**Fagets formål er at give eleverne kendskab til og erfaring med at lave mad.
Faget omfatter tilberedelse af små lækre dagligdags retter og ind i mellem særlige finere retter og kager.

Timetal:2 lektioner/uge.

Der gives ikke prøveforberedende undervisning.

Faget er valgfrit, halvårsfag.

**E-SPORT**

Fagets formål er at lære eleverne teamsamarbejde, koncentration og god spilleetik.

Der satses på god træning i at spille.
Der tages udgangspunkt i holdets erfaringer og interesser.

Timetal: 2 lektioner pr. uge.
Der gives ikke prøveforberedende undervisning.

Faget er valgfrit, halvårsfag.

**FRILUFTSLIV**

Fagets formål er eleverne lære at være ude og få gode oplevelser i naturen.
Der vil blive arbejdet med kano og klatring. Der vil blive undervist i kort, kompas, bål og bålmad.
Undervisningen foregår dels i naturen ved skolen og dels på enkelte ture.

Timetal 3 lektioner/uge.
Der gives ikke prøveforberedende undervisning.

Faget er valgfrit, helårsfag.

**BADMINTON**

Formål:

Træning og spil for både uøvede og øvede badmintonspillere. Valgfaget vil give dig mulighed for at lære grundlæggende teknikker og færdigheder og samtidig give god mulighed for at spille badmintonkampe mod de andre på holdet.

Timetal 1 lektioner/uge.
Der gives ikke prøveforberedende undervisning.

Faget er valgfrit, halvårsfag.

**BASKETBALL**

Formål:

Målet er, at du lærer det grundlæggende i basketball, samtidig med at du har det sjovt med sport og bevægelse.

Timetal 1 lektioner/uge.
Der gives ikke prøveforberedende undervisning.

Faget er valgfrit, halvårsfag.

**BORDTENNIS**

Formål:

Formålet er at lære at spille bordtennis og at styrke fællesskabet gennem fysisk leg og træning.

Timetal 2 lektioner/uge.
Der gives ikke prøveforberedende undervisning.

Faget er valgfrit, halvårsfag.

**FITNESS**

Formål:

At lære hvordan man kan blive stærkere og sundere vha. styrketræning. Du vil møde forskellige discipliner inden for fitness, såsom klassisk vægttræning, crossfit eller calisthenics. Du vil lære at træne på en sund, sikker og teknisk korrekt måde.

Timetal 2 lektioner/uge.
Der gives ikke prøveforberedende undervisning.

Faget er valgfrit, halvårsfag.

**FODBOLD**

Formål:

Vi arbejder med spillets forskellige kompetencer – som hold og individuelt, det tekniske, fysiske, taktiske og mentale.

Timetal 2 lektioner/uge.
Der gives ikke prøveforberedende undervisning.

Faget er valgfrit, helårsfag.

**MOUNTAINBIKE**

Formål:

Mountainbike er sjovt, får pulsen op og giver adrenalin i blodet, når vi bliver udfordret på sjove nedkørsler og seje opkørsler. Vi vil udforske de gode spor i nærområdet og have tekniktræning på skolens eget mountainbikespor.

Der er mulighed for at bruge egen cykel eller låne af skolen.

Timetal 2 lektioner/uge.
Der gives ikke prøveforberedende undervisning.

Faget er valgfrit, halvårsfag.

**VOLLEYBALL**

Formål:

Volleyball er et spil, der aldrig står stille. Der er høj intensitet og mange boldberøringer. Volleyball er også en fantastisk holdsport, hvor sammenholdet betyder rigtig meget, og der er gode muligheder for at udvikle sig i fællesskab.

Timetal 2 lektioner/uge.
Der gives ikke prøveforberedende undervisning.

Faget er valgfrit, helårsfag.

**VOLLEY-NØRD**

Formål:

Her har vi god tid til at nørde længere ned i teknikken. Det vil vi gøre ved hjælp af en række øvelser hvor vi bl.a. vil have fokus på hævning, smash, blokade og forsvar. Vi vil også kigge på det taktiske i forhold til placering på banen ved forsvar og angreb, samt forskellige systemer og angrebskombinationer. I timerne er der ingen inddeling i hold, det overlader vi til valgfaget. Der spilles næsten ikke kamp.

Timetal 2 lektioner/uge.
Der gives ikke prøveforberedende undervisning.

Faget er valgfrit, helårsfag.

**HYG OG BYG**

Formål:

At lære om forskellige ting inden for byggeri. Du vil opnå en masse tekniske færdigheder, fx når tingene skal være i vatter, træet skal kunne holde, eller vinklen skal være præcis. Det er også et fag, hvor der er plads til at koble af fra hverdagen med en god snak og en skruemaskine.

Timetal 2 lektioner/uge.
Der gives ikke prøveforberedende undervisning.

Faget er valgfrit, helårsfag.

**(RE)DESIGN**

Formål:

Vi køber genbrugstøj og syr om med print, knapper etc.

Du kan også selv sy tøjet.

Timetal 2 lektioner/uge.
Der gives ikke prøveforberedende undervisning.

Faget er valgfrit, halvårsfag.

**TEGNING OG GRAFIK**

Formål:

At udvikle og udvide vores forståelse for tegning og grafik. Valgfaget vil fokusere på, hvordan vi kan blive bedre til at bruge vores hænder til at skabe simple og avancerede tegninger. Vi kommer også til at arbejde med grafik og lære teknikker som linoleumstryk og dybdetryk. Fremfor alt skal vi eksperimentere med materialerne og udfordre os selv på det perfekte.

Timetal 2 lektioner/uge.
Der gives ikke prøveforberedende undervisning.

Faget er valgfrit, halvårsfag.

**TEKSTIL OG DESIGN**

Formål:

At være i en skabende proces, hvor tanker, ideer og drømme udvikles til virkelige designs. Vi vil have fokus på den kreative og innovative proces, hvor vi går fra ide til skitse til produkt. I vil blive introduceret til teknikker som vævning, tufting og syning. Som en del af faget kommer vi til at snakke om stil, kreativitet og farvevalg, og vi kommer til at tænke ud af boksen.

Timetal 2 lektioner/uge.
Der gives ikke prøveforberedende undervisning.

Faget er valgfrit, halvårsfag.

**LOVSANGSBAND**

Formål:

Vi spiller danske og engelske lovsange/salmer. Lovsangsbandet står en gang imellem for lovsangen ved vores aftenandagter, gudstjenester og ved større samlinger.

Timetal 2 lektioner/uge.
Der gives ikke prøveforberedende undervisning.

Faget er valgfrit, helårsfag.

**BIBELDYKNING**

Formål:

At få mere overblik over Bibelen og forstå Bibelen bedre.

At finde rundt i Bibelen er ikke altid let! Derfor vil vi i dette valgfag arbejde med redskaber, som gør det lettere at finde rundt i Bibelen. Vi vil i fællesskab dykke ned i forskellige bøger som Romerbrevet og Johannes Åbenbaring.

Timetal 2 lektioner/uge.
Der gives ikke prøveforberedende undervisning.

Faget er valgfrit, helårsfag.

**KUN FOR PIGER**

Formål:

Det er jo velkendt, at der er så meget, drenge ikke forstår. Derfor er der brug for et fag, der hedder ”Kun for piger.” Her taler vi om forbilleder, om forventninger til os selv som piger, om teenageting osv.

Timetal 1 lektioner/uge.
Der gives ikke prøveforberedende undervisning.

Faget er valgfrit, halvårsfag.

**LEDERTRÆNING**

Formål:

I faget arbejder vi med at formidle og fortælle for børn. Vi planlægger og holder børnemøder – både bibelfortællinger, lege, kreative aktiviteter m.v.

I faget vil vi også arbejde med gode tips og tricks til formidling for børn. Fokus for det hele er, at vi rigtig gerne vil fortælle om Jesus, og det han betyder for os.

Timetal 2 lektioner/uge.
Der gives ikke prøveforberedende undervisning.

Faget er valgfrit, halvårsfag.